ہیری پوٹر

ہیری پوٹر برطانوی مصنفہ جے کے رولنگ کے سات تصوراتی ناولوں کا سلسلہ ہے۔ یہ کتابیں نو عمر جادوگر ہیری پوٹر اور اس کے مدرسے کے ساتھیوں رونلڈ ویزلی اور ہرمائنی گرینجر، کے واقعات کی سرگزشت ہے۔ مرکزی کہانی شیطانی جادوگر لارڈ وولڈمورٹ کے خلاف ہیری کی جدوجہد ہے، جس نے جادو کی دنیا کو فتح کرنے اور غیر جادوئی افراد کو اپنا مطیع بنانے کے لیے ہیری کے والدین کو قتل کر دیا تھا۔ ان کتب کی دنیا بھر میں شہرت کے بعد ان سے ماخوذ مختلف فلمیں، وڈیو گیمز اور دیگر مواد بھی منظر عام پر آیا، جو ہیری پوٹر کے شائقین میں بے حد مقبول ہوا۔

1997ء میں پہلا ناول "ہیری پوٹر اور فلسفی کا پتھر" کے نام سے جاری ہوا، جسے بعد ازاں امریکہ میں "ہیری پوٹر اور جادوگر کا پتھر" کا نام دیا گیا اور ابتدا ہی سے اس سلسلے کو بھرپور مقبولیت ملی۔ جون 2008ء تک ان کی 400 ملین سے زائد نقول فروخت ہو چکی ہیں اور 67 زبانوں میں ترجمے ہو چکے ہیں۔ اس سلسلے کی آخری چار کتابوں نے تاریخ میں سب سے زیادہ تیزی سے فروخت ہونے والی کتب کے ریکارڈ قائم کیے ہیں۔

مشہور فلم ساز ادارہ وارنر برادرز اب تک اس سلسلے کی اولین چھ کتب پر فلمیں بنا چکا ہے۔

کتب 
 ہیری پوٹر اور پارس پتھر – Harry Potter and the Philosopher's Stone
 ہیری پوٹر اور پراسرار تہہ خانہ – Harry Potter and the Chamber of Secrets
 ہیری پوٹر اور ازکبان کا قیدی – Harry Potter and the Prisoner of Azkaban
 ہیری پوٹر اور آگ  کا پیالہ – Harry Potter and the Goblet of Fire
 ہیری پوٹر اور ققنس تنظیم   Harry Potter and the Order of the Phoenix
 ہیری پوٹر اور کم ذات شہزادہ Harry Potter and the Half-Blood Prince
 ہیری پوٹر اور موت کے تحفے Harry Potter and the Deathly Hallows

بیرونی روابط 
 جے کے رولنگ کی باضابطہ ویب سائٹ
 ہیری پوٹر فلموں کی باضابطہ ویب سائٹ (وارنر برادرز)

حوالہ جات 

1997ء کی متعارفات
انگریزی کتب
صوتی مضامین
ناول جن پر فلمیں بنیں
ناولوں پر مبنی وڈیو گیم
ویب آرکائیو سانچے مع وے بیک روابط
ہالی وڈ
داستانی ادب میں عدم رویت
ویکی ڈیٹا سے مطابقت رکھنے والی مختصر تفصیل